EU je druga največja trgovska partnerica Kolumbije, takoj za ZDA. Trgovina med EU in Kolumbijo se je po povečanju med letoma 2012 in 2014 v zadnjih dveh letih zmanjšala. Zdi se, da je to predvsem posledica zmanjšanja zunanjega povpraševanja Kolumbije in znižanja mednarodnih cen primarnih proizvodov, kar je vplivalo na izvoz mineralnih proizvodov iz Kolumbije. Čeprav je bila dvostranska trgovina v letu 2016 za 23,5 % nižja kot leta 2012, pa se je kolumbijska trgovina s preostalim svetom v enakem obdobju zmanjšala za približno 36 %.

Analiza dvostranskih trgovinskih tokov temelji na primerjavi podatkov Eurostata za četrto leto izvajanja Sporazuma (koledarsko leto 2016) s podatki za koledarsko leto neposredno pred Sporazumom (2012). Analiza trgovine s storitvami ter tokov in stanja naložb temelji na letnih podatkih do leta 2015.

V skladu s členom 13 Uredbe (EU) št. 19/2013 Evropskega parlamenta in Sveta z dne 15. januarja 2013 o izvajanju dvostranske zaščitne klavzule in stabilizacijskega mehanizma za banane iz Trgovinskega sporazuma med Evropsko unijo in njenimi državami članicami na eni strani ter Ekvadorjem, Kolumbijo in Perujem na drugi strani (v nadaljnjem besedilu: Uredba) se je Komisija zavezala predložiti letni poročilo Evropskemu parlamentu in Svetu o uporabi, izvajanju in izpolnjevanju zahtev iz Sporazuma ter Uredbe. Poročilo je odgovor na to zahtevo.

Leto 2016 je bilo četrto leto izvajanja Trgovinskega sporazuma med Evropsko unijo in njenimi državami članicami na eni strani ter Kolumbijo in Perujem na drugi strani (v nadaljnjem besedilu: Sporazum). Sporazum se začasno uporablja s Perujem od marca 2013, s Kolumbijo pa od avgusta 2013 .

·skupen izvoz kmetijskih proizvodov EU (HS01 do HS24) se je od leta 2012 povečal za 82 %, trend, ki ga je v večini kategorij proizvodov mogoče najbolj pripisati napredku pri izvajanju poglavja o sanitarnih in fitosanitarnih ukrepih.

·medicinski (in drugi) instrumenti (HS90) ter plastične mase in proizvodi iz plastičnih mas (HS39), povečanje v vsaki kategoriji za 11 %;

·izvoz kmetijskih proizvodov (HS01 do HS24) se je od leta 2012 povečal za 73 %, zlasti žganih pijač (za 60 %), živil za otroško prehrano (za 277 %) in proizvodov iz vrtnin (za 156 %).

EU je tretja največja trgovska partnerica Peruja, za Kitajsko in ZDA. Leta 2016 je dvostranska trgovina rahlo upadla predvsem zaradi zmanjšanja zunanjega povpraševanja in znižanja svetovnih cen surovin. Skupna trgovina Peruja s preostalim svetom se je med letoma 2012 in 2016 zmanjšala za 18 %, medtem ko se je z EU zmanjšala za 11 %.

Preglednica 5: Tokovi in stanja naložb med EU in Kolumbijo v obdobju 2013–2015 (v milijonih EUR)

·sadje (HS08), zdaj 18 % uvoza EU, povečanje za 120 % (ključni proizvodi so poleg banan avokado, namizno grozdje, mango in borovnice);

Kolumbija in Peru sta opozorila na vprašanja v zvezi z dokazili o poreklu in številom zahtev za preverjanje, ki jih vlaga Španija.

EU je opozorila na vprašanje previsoke carinske vrednosti za uvoz iker postrvi v Peruju. Peru je pojasnil, da je vprašanje rešeno in da bo carinska vrednost temeljila na transakcijski vrednosti, uvozniki pa bodo upravičeni do povračil preplačanih dajatev.

Pogodbenice so razpravljale o določbi, ki opredeljuje neposredni prevoz, in sicer glede morebitne spremembe, ki bi omogočila delitev pošiljk proizvodov, ki prečkajo tretjo državo. Sporazum ni bil dosežen in zadeva bo nadalje proučena.

a) Pododbor za carino, olajševanje trgovine in pravila o poreklu (28. in 29. november 2016 – z uporabo videokonference)

Tretje srečanje Odbora za trgovino v okviru Trgovinskega sporazuma med EU ter Kolumbijo in Perujem je potekalo 9. decembra 2016 v Bruslju, Belgija, s predhodnimi srečanji vseh osmih pododborov. Glavni zaključki s teh srečanj so:

Po podatkih perujskega Urada za spodbujanje izvoza in turizma je od začetka veljavnosti Sporazuma v EU začelo izvažati 2269 podjetij, od tega jih je 857 iz kmetijsko-industrijskega sektorja in 458 iz tekstilnega sektorja. Podjetja, ki so začela izvažati, so večinoma MSP (95,3 %) na področju hitro rastočega izvoza proizvodov, kot so sadje, vrtnine, prehrambeni proizvodi in ribiški proizvodi.

Po podatkih kolumbijskih organov sta leta 2016 v EU izvažali 2002 podjetji, leta 2012 pa 1656 podjetij. Med tistimi, ki v EU izvažajo vsaj v vrednosti 10 000 USD, je 314 malih in srednjih podjetij (MSP) in 634 mikropodjetij. MSP so močno zastopani v izvozu, ki se ne nanaša na izvoz mineralov, in ki se je od leta 2012 povečal za 35 %. Mikropodjetja so svoj izvoz v EU od leta 2012 povečala za 81 %.

EU je največja tuja vlagateljica v Peruju. Med letoma 2013 in 2015 so se neposredne tuje naložbe EU v Peruju povečale za 15 % in leta 2015 skupaj znašale 10,4 milijarde EUR. Neposredne tuje naložbe Peruja v EU so se leta 2015 povečale na 1,5 milijarde EUR, kar je 533-odstotno povečanje v primerjavi z letom 2013.

Preglednica 6: Tokovi in stanja naložb med EU in Perujem v obdobju 2013–2015 (v milijonih EUR)

EU je največja tuja vlagateljica v Kolumbiji. Med letoma 2013 in 2015 so se neposredne tuje naložbe EU v Kolumbiji povečale za 4 % in leta 2015 skupaj znašale 18,2 milijarde EUR. Od leta 2013 so se neposredne tuje naložbe Kolumbije v EU zmanjšale za 8 % in leta 2015 znašale 4,4 milijarde EUR.

EU je v zvezi z dostopom na trg v Kolumbiji izrazila pomisleke glede politike uničevanja tovornjakov. Kolumbija se je sklicevala na prihodnjo izvedbeno uredbo, Odlok 1517 o izboljšanju dostopa na trg, dokler politika do konca leta 2018 ne bo povsem opuščena. EU je opozorila tudi na uporabo praga 30 000 USD FOB, nad katerim se uporablja višja davčna stopnja za prodane osebne avtomobile, in na obveznost nameščanja trošarinskih nalepk na uvoženo pivo, ki velja v enajstih kolumbijskih regijah.

Pogodbenice so izmenjale mnenja o trgovinskih tokovih, vključno z uporabo preferencialov in tarifnih kvot.

EU je opozorila na pomisleke zainteresiranih strani v zvezi z izvrševanjem. Peru je poročal o pozitivnem napredku, kot so hitrejši postopki in sprejetje preventivnih ukrepov ter prizadevanja za krepitev sodišč, ki se ukvarjajo z intelektualno lastnino. Kolumbija je opozorila na svojo novo strategijo izvrševanja na prednostnih področjih, ki je predmet pregleda izvajanja v prvem letu.

Glede drugih pravic intelektualne lastnine je EU izpostavila vprašanja glede farmacevtskih patentov: v zvezi s Kolumbijo glede vloge ministrstva za zdravje pri proučitvi patentov in v zvezi s Perujem glede vprašanj regulativnega varstva podatkov (npr. podatkov kliničnega testiranja). EU je opozorila na vprašanja avtorskih in sorodnih pravic: v zvezi s Kolumbijo glede izvrševanja „pravice do javne izvedbe“ na javnih prevoznih sredstvih in v zvezi s Perujem glede težav v zvezi z združenji avtorjev glede preglednosti, porazdelitve prihodkov in nadzora.

Razprave o geografskih označbah so zajemale preostale težave pri registraciji geografskih označb, težave z izvrševanjem in pomisleke o poenostavljenem postopku posodabljanja seznamov geografskih označb. Peru in Kolumbija sta izrazila namero zaščititi nove geografske označbe.

Pogodbenice so izvedle srečanja institucij za spremljanje izvajanja določb Sporazuma o trgovini in trajnostnem razvoju (glej del 5 spodaj).

f) Pododbor za trgovino in trajnostni razvoj (7. in 8. december 2016)

Kolumbija je v zvezi z žganimi pijačami, ki so predmet reševanja spora pri STO, sporočila, da je bil sprejet nov zakon o žganih pijačah. EU je izrazila pomisleke glede diskriminatornih davkov v Peruju glede Pisca in uvoženih žganih pijač ter zakonodaje o analizi težkih kovin, ki ne zajema Pisca, zajema pa podobno uvoženo blago.

Pogodbenice so pregledale trgovinske tokove in uporabo kvot, stabilizacijski mehanizem za banane in podporni program EU kolumbijski mlečni industriji ter možnosti nadaljnjega sodelovanja pri vprašanjih kmetijstva.

Pogodbenice so potrdile napredek pri izvajanju določb o sanitarnih in fitosanitarnih ukrepih, predvsem pri vzpostavljanju usklajenih uvoznih pogojev in certificiranja mlečnih in mesnih proizvodov. Peru in Kolumbija sta sprejela izvajanje načela regionalizacije in odpravo zahteve „živali morajo biti skotene, vzrejene in zaklane v isti državi članici“. Peru in Kolumbija sta izrazila zanimanje za sodelovanje z EU na področju protimikrobne odpornosti. Kolumbija in Peru sta glede dobrobiti živali potrdila zanimanje za sodelovanje in izmenjavo informacij o ukrepih na tem področju. Pogodbenice so se dogovorile o delovnem načrtu za izboljšanje pogojev trgovine.

d) Pododbor za sanitarne in fitosanitarne zadeve (6. in 7. december 2016)

Glede Kolumbije je EU opozorila na dostop na trg na podcentralni ravni, predvsem glede decentraliziranih (občinskih) subjektov, ki so odgovorni za infrastrukturo. Pogodbenice so se dogovorile, da bodo razprave nadaljevale, da bi našle rešitev.

Odbor za trgovino (9. december 2016)

Odbor za trgovino se je seznanil z delom pododborov. EU je ponovila nekatere od svojih glavnih pomislekov, predvsem: neposreden prevoz in delitev pošiljk v Kolumbiji in Peruju, dostop EU na trg javnih naročil na podcentralni ravni v Kolumbiji, nadaljnjo diskriminacijo uvoženih žganih pijač v Peruju, neizvrševanje pravil o geografskih označbah v Peruju (Oporto in Feta) in obveznost namestitve trošarinskih nalepk na uvožena piva v nekaterih regijah Kolumbije. Peru je izrazil pomisleke glede Uredbe (EU) 2015/2283 o novih živilih.

EU je poročala o ratifikacijah Sporazuma v državah članicah. Kolumbija in Peru sta poročala o postopku ratifikacije Protokola o pristopu Hrvaške. Pogodbenice so pozdravile postopek ratifikacije Protokola o pristopu Ekvadorja, ki je v teku, in njegovo začasno uporabo od 1. januarja 2017.

5.Izvajanje določb o trgovini in trajnostnem razvoju

5.1.Pododbor za trgovino in trajnostni razvoj

Tretje srečanje pododbora za trgovino in trajnostni razvoj (v nadaljnjem besedilu: pododbor) je potekalo 7. in 8. decembra 2016 v Bruslju.

5.1.1.Izvajanje določb, povezanih z delom

EU je poročala o ratifikaciji konvencij MOD s strani držav članic, zlasti Protokola o prisilnem delu iz leta 2014 in konvencij MOD o delavcih v gospodinjstvu in o delu na področju ribolova. Poročala je o evropski platformi o delu na črno kot orodju za obravnavo neformalne ekonomije in o tekočem pregledu zakonodaje EU o varnosti in zdravju pri delu. EU je izrazila pomisleke o vprašanjih dela, na katere je opozoril nadzorni sistem MOD, ter nadalje spodbudila Kolumbijo in Peru k odpravljanju opredeljenih pomanjkljivosti in izboljšanju učinkovitega izvajanja mednarodnih delovnih standardov.

Kolumbija je opisala reforme, katerih cilj je svoboda združevanja delavcev in napredek pri zniževanju ravni nekaznovanosti in nasilja, ter svojo ratifikacijo konvencije MOD o delavcih v gospodinjstvu. Kolumbija je poročala tudi o prizadevanjih za izvajanje priporočil glede politike dela v okviru postopka pristopa k Organizaciji za gospodarsko sodelovanje in razvoj (OECD). Kolumbija je osvetlila pozitivne izkušnje s socialnim dialogom in mehanizmi za reševanje delovnih sporov. Opozorila je na izzive, ki jih prinaša mirovni proces glede dostojnega dela in neformalnosti na podeželju. Poročala je o ukrepih, katerih cilj je krepitev delovne inšpekcije ter spoprijemanje z oddajanjem del podizvajalcem in neformalnimi delovnimi praksami.

Peru je opredelil prednostne naloge nove vlade: formalizacija, socialni dialog, preprečevanje in izkoreninjanje otroškega in prisilnega dela, delovna inšpekcija. Opozoril je na nedavno ratifikacijo konvencije MOD o varstvu materinstva in mehanizme za vključevanje socialnih partnerjev prek Državnega sveta za delo in spodbujanje zaposlovanja.

5.1.2.Izvajanje okoljskih določb

EU je poudarila napredek v okviru večstranskih okoljskih sporazumov in ukrepe za izvajanje svojih zavez iz Pariškega sporazuma. Na konferenci pogodbenic Konvencije o mednarodni trgovini z ogroženimi vrstami (CITES) je EU spodbudila Kolumbijo k izvajanju svojih zavez o strogih nadzornim mehanizmih glede trgovanja s kožami krokodilov in kajmanov, ki so navedeni na seznamu CITES. Kolumbija je navedla, da bo EU pozneje sporočila dodatne informacije o ukrepih za spoprijemanje s tem vprašanjem. EU je predstavila sveženj ukrepov za krožno gospodarstvo in izrazila zanimanje za s tem povezano poslovno srečanje v Kolumbiji.

Peru je poudaril svoje strateške osi „Perú Limpio“ in „Perú Natural“ ter prednostne naloge nove vlade: trajnostna raba biološke raznolikosti, zlasti gozdov, prilagajanje podnebnim spremembam in njihova ublažitev, učinkovito ravnanje s trdnimi odpadki, integrirano upravljanje obalnih območij, preprečevanje onesnaževanja in nadzor nad njim ter ekološka učinkovitost. Poudaril je potrebo po primernem institucionalnem okviru ter prizadevanjih v različnih sektorjih in na različnih ravneh vlade.

5.2.Notranje posvetovanje in srečanja pododbora s civilno družbo

Notranje posvetovanje

Mehanizem EU za posvetovanje s civilno družbo (notranja svetovalna skupina) se je od svoje ustanovitve srečala petkrat, pri čemer je Evropski ekonomsko-socialni odbor zagotovil tri člane in izvajanje tajniških opravil.

Predstavniki kolumbijske civilne družbe so organizirali več sestankov na sedežu delegacije EU v Bogoti, enega s predsednikom notranje svetovalne skupine EU, na katerih so razpravljali o možnostih vzpostavitve podskupin mehanizmov posvetovanja za spremljanje Sporazuma.

Srečanje pododbora s civilno družbo

Dne 8. decembra 2016 je potekala odprta razprava pododbora s civilno družbo, ki se je je udeležilo približno 60 predstavnikov. Prek spleta se je prenašala v živo. Pogodbenice so z ustnimi in pisnimi poročili civilni družbi poročale o razpravah pododbora, sledila pa so vprašanja in odgovori ter razprava. Predstavniki civilne družbe iz EU, Kolumbije in Peruja so predložili skupno izjavo, v kateri so opozorili na vprašanja dela, okolja in človekovih pravic, dostopa malim proizvajalcem in MSP na trg ter dali priporočila o sodelovanju civilne družbe.

5.3.Nadaljnje delo in druge dejavnosti